หุ้นน้องใหม่ KTMS โรดโชว์ออนไลน์ 21 พ.ย.นี้
KTMS น้องใหม่ไอพีโอ ควง FA โรดโชว์ 21 พ.ย.นี้ ตอกย้ำหนึ่งในผู้นำด้านการให้บริการฟอกเลือดด้วยเครื่องไตเทียมแบบครบวงจร
KTMS น้องใหม่ไอพีโอ ควง FA โรดโชว์ 21 พ.ย.นี้ ตอกย้ำหนึ่งในผู้นำด้านการให้บริการฟอกเลือดด้วยเครื่องไตเทียมแบบครบวงจร
18 พ.ย. 2565

บริษัท เคที เมดิคอล เซอร์วิส จำกัด (มหาชน) หรือ KTMS พร้อมด้วย บริษัท แคปปิตอล วัน พาร์ทเนอร์ จำกัด ในฐานะที่ปรึกษาทางการเงิน เตรียมนำเสนอข้อมูลธุรกิจ รวมถึงแผนอัปเดตความคืบหน้าการเสนอขายหุ้นไอพีโอ จำนวน 76.64 ล้านหุ้น เพื่อตอกย้ำให้นักลงทุนได้เห็นถึงศักยภาพ และเป็นหนึ่งในผู้นำด้านการให้บริการฟอกเลือดด้วยเครื่องไตเทียมแบบครบวงจร รายแรกในตลาดหลักทรัพย์แห่งประเทศไทย
สำหรับการระดมทุนครั้งนี้เพื่อต้องการสยายปีกในการบริการฟอกเลือดด้วยเครื่องไตเทียมแบบครบวงจรให้ครอบคลุมทั่วประเทศ เพื่อให้ผู้ป่วยโรคไตได้เข้าถึงการรักษาได้เร็วและสะดวกสบายมากขึ้น โดยนักลงทุนที่สนใจสามารถคลิกรับชมได้ทางเพจ (Facebook live :  Media Planner) ในวันที่ 21 พ.ย.นี้ ตั้งแต่เวลา 13.30 -15.00 น.